CELEX: 62012CA0588
Language: mt
Date: 2014-02-27 00:00:00
Title: Kawża C-588/12: Sentenza tal-Qorti tal-Ġustizzja (It-Tielet Awla) tas- 27 ta’ Frar 2014 (talba għal deċiżjoni preliminari tal-Arbeidshof te Antwerpen – il-Belġju) – Lyreco Belgium NV vs Sophie Rogiers (Politika Soċjali — Direttiva 96/34/KE — Ftehim qafas fuq il-leave tal-ġenituri — Klawżoli 1 u 2(4) — Leave parentali part-time — Tkeċċija ta’ ħaddiem mingħajr raġuni serja jew suffiċjenti — Kumpens b’rata fissa għal protezzjoni minħabba li jittieħed leave parentali — Bażi għall-kalkolu tal-kumpens)

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/11
            
         Sentenza tal-Qorti tal-Ġustizzja (It-Tielet Awla) tas-27 ta’ Frar 2014 (talba għal deċiżjoni preliminari tal-Arbeidshof te Antwerpen – il-Belġju) – Lyreco Belgium NV vs Sophie Rogiers
   (Kawża C-588/12) (1)
   
   ((Politika Soċjali - Direttiva 96/34/KE - Ftehim qafas fuq il-leave tal-ġenituri - Klawżoli 1 u 2(4) - Leave parentali part-time - Tkeċċija ta’ ħaddiem mingħajr raġuni serja jew suffiċjenti - Kumpens b’rata fissa għal protezzjoni minħabba li jittieħed leave parentali - Bażi għall-kalkolu tal-kumpens))
   2014/C 112/12
   Lingwa tal-kawża: l-Olandiż
   
      Qorti tar-rinviju
   
   Arbeidshof te Antwerpen
   
      Partijiet fil-kawża prinċipali
   
   
      Rikorrenti: Lyreco Belgium NV
   
      Konvenuta: Sophie Rogiers
   
      Suġġett
   
   Talba għal deċiżjoni preliminari – Arbeidshof te Antwerpen – il-Belġju – Interpretazzjoni tal-klawżoli 1 u 2(4) tal-Ftehim-qafas dwar il-leave tal-ġenituri [leave parentali], konkluż mill-UNICE, mis-CEEP u mis-CES, anness mad-Direttiva tal-Kunsill 96/34/KE, tat-3 ta’ Ġunju 1996, (ĠU Edizzjoni Speċjali bil-Malti, Kapitolu 5, Vol. 2, p. 285) – Leave parentali full-time – Tnaqqis tal-benefiċċji – Tkeċċija tal-ħaddiem qabel tmiem il-perijodu ta’ leave parentali, fin-nuqqas ta’ raġuni serja – Metodu ta’ kalkolu tal-ammont tal-allowance ta’ tkeċċija
   
      Dispożittiv
   
   Il-klawżola 2(4) tal-Ftehim qafas fuq il-leave tal-ġenituri [leave parentali], konkluż fl-14 ta’ Diċembru 1995, li jinsab fl-Anness tad-Direttiva tal-Kunsill 96/34/KE, tat-3 ta’ Ġunju 1996, dwar il-Ftehim qafas fuq il-leave tal-ġenituri konkluż mill-UNICE, CEEP u ta’ ETUC, kif emendata bid-Direttiva tal-Kunsill 97/75/KE, tal-15 ta’ Diċembru 1997, moqrija fid-dawl kemm tal-għanijiet imfittxija minn dan il-Ftehim qafas kif ukoll tal-punt 6 tal-istess klawżola, għandha tiġi interpretata fis-sens li tipprekludi li kumpens b’rata fissa għall-protezzjoni dovut lil ħaddiem li jibbenefika minn leave parentali fuq bażi part-time, fil-każ ta’ rexxissjoni unilaterali mill-persuna li timpjegah, mingħajr raġuni serja jew suffiċjenti, tal-kuntratt ta’ dan il-ħaddiem li kien ġie impjegat għal żmien indeterminat u full-time, jiġi stabbilit abbażi tar-remunerazzjoni mnaqqsa riċevuta minn dan tal-aħħar fid-data tat-tkeċċija tiegħu.
   
      (1)  ĠU C 79, 16.03.2013.